Z A P I S N I K
23. sjednice Vijeća Gradske četvrti Brezovica, 
održane 20. ožujka 2023. u sjedištu Gradske četvrti Brezovica,
 Brezovička cesta 100, s početkom u 18,00 sati.


Nazočni članovi Vijeća Gradske četvrti Brezovica: 
Irena Borovina, Tomislav Cavrić, Ivan Pucko, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Nazočni djelatnici Gradskog ureda za mjesnu samoupravu, civilnu zaštitu i sigurnost:
Petar Vukelić i Barbara Jalžabetić. 

Ostali nazočni: 
Tomica Chijomento, predsjednik Dobrovoljnog vatrogasno društvo Odranski Obrež

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne. Konstatira da sjednici nazoči svi članovi Vijeća te da su stečeni uvjeti za raspravu i pravovaljano odlučivanje. Prije utvrđivanja dnevnog reda, predsjednik otvara raspravu o zapisniku 21. sjednice. Vijeće je jednoglasno (11 „za“) usvojilo zapisnik 21. sjednice.
Predsjednik konstatira da su članovi Vijeća primili prijedlog dnevnog reda i materijale. 
Tomislav Cavrić obavještava kako prethodni poziv koji je bio poslan se promijenio jer nije dobio na vrijeme potrebne materijale za točku o prijedlogu Zaključka uvođenja autobusne linije Glavni kolodvor – Odranski Obrež. 
Isto tako, Tomislav Cavrić obavijestio je vijećnike da se točka 3. Prijedlog Zaključka o Prijedlogu odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba pomakne na mjesto točke 8.
Prijedloga i primjedbi na dnevni red nije bilo, te je Vijeće Gradske četvrti Brezovica jednoglasno (11 „za“) usvojilo

DNEVNI RED :

1. Rasprava o potrebi osiguravanja dodatnog prostora mjesne samouprave u Odranskom Obrežu 
2.  Prijedlog Zaključka o prijedlogu izmjene Odluke o izmjenama i dopuni Odluke o osnivanju mjesnih odbora
3. [bookmark: _Hlk130312586] Prijedlog Zaključka o prijedlogu utroška sredstava s pozicije ostali nespomenuti rashodi poslovanja 
4. [bookmark: _Hlk130369054]Prijedlog Zaključka o korištenju sredstava 
5.  Prijedlog zaključka o prijedlogu uspostave pješačkog prijelaza u ulici Kašinci
6.  Prijedlog zaključka o prijedlogu postave uzdignute plohe za smirivanje prometa Zadvorska ulica
7.  Prijedlog Zaključka o prijedlogu postave zvučnih traka za smirivanje prometa na Brezovičkoj cesti kod k.br. 86.
8.  Prijedlog zaključka o Prijedlogu odluke o raspisivanju javnog natječaja za zakup  poljoprivrednog zemljišta u vlasništvu Republike Hrvatske na području Grada Zagreba
9.  Pitanja, prijedlozi i obavijesti




Ad 1) Rasprava o potrebi osiguravanja dodatnog prostora mjesne samouprave u Odranskom Obrežu 

Tomislav Cavrić upoznaje vijećnike da je zaprimio upit od Kulturnog umjetničkog društva Sv. Ana vezano uz problem korištenja prostora. Prostor kojeg koristi KUD Sv. Ana nalazi se iznad Dobrovoljnog vatrogasnog društva Odranski Obrež, ali problem je vlasništva jer je vlasnik prostora Grad Zagreb, a brigu o prostoru vode vatrogasci. 
Marina Pucević objašnjava vijećnicima da je problem nastao zbog grijanja prostora jer je dobila informaciju od vatrogasaca da se priprema škola i da je potrebno štedjeti lož ulje. 
Tomica Chijomento pozdravlja sve prisutne te moli da se dovede statičar koji će procijeniti da li se u dvorani smije plesati ili ne, jer je narušen prostor ispod dvorane. Napominje da od Vatrogasne zajednice Grada Zagreba dobiva 1700 litara lož ulja i  da to se pokušava rasporediti kroz cijelu zimu. Također, informira vijećnike da su od Grada Zagreba zatražili da im se ustupi najam dvorane i donjeg dijela prostora te da su oni spremni plaćati najamninu. Dobio je odgovor od Grada Zagreba da su zaprimili njihovu zamolbu te da moraju pričekati da se Pravilnik o prostorima izmjeni. 
Srećko Tatar komentira kako Vatrogasna Zajednica Grada Zagreba plaća sve troškove Dobrovoljnih vatrogasnih društava što uključuje komunalni doprinos, lož ulje za grijanje, telefonske usluge i struju. Važno pitanje se postavlja tko će to sve platiti. 
Tomislav Cavrić smatra da bi bilo rješenje da novi prostor preuzme mjesna samouprava i da po površini odgovara za probe KUD-a to znači da bi se tako riješila situacija, ali opet spominje da problem stvaraju plaćanje režija pogotovo kada cijene idu gore. 
Tomica Chijomento se ne slaže s time da prostor preuzme mjesne samouprava jer kaže da su ipak građani Odranskog Obreža radili na tome prostoru. Smatra da je najveći problem statika prostora koja se trese i da rasvjetna tijela padaju. 
Tomislav Cavrić na kraju rasprave moli za daljnju suradnju između KUD-a i vatrogasaca dok se novi prostor ne napravi. 
Vladimir Iviček napominje kako se izgubilo 20 minuta na raspravu a nikakav konkretan zaključak nije donesen. 
Tomislav Cavrić zatvara raspravu. 


Ad 2) Prijedlog Zaključka o prijedlogu izmjene Odluke o izmjenama i dopuni Odluke o osnivanju mjesnih odbora

Tomislav Cavrić informira vijećnika o situaciji između Vijeća Mjesnog odbora Trpuci i Vijeća Mjesnog odbora Dragonožec gdje bi se napravila promjena koja je vezana uz granicu između susjednih mjesnih odbora. 
Petar Vukelić objašnjava kako je Vijeće Mjesnog odbora Dragonožec donijelo Zaključak kojim predlažu izmjenu granica u dijelu potoka koji je pored granice razdvajanja mjesnih odbora a prirodno gravitira prema Gornjem Dragonošcu (dio od sadašnje granice u cijeloj dužini ulici Pod goljakom u dubini od 100 metara do puta). Također, Vijeće Mjesnog odbora Trpuci donijeli su Zaključak kojim su suglasni s izmjenom granica. 
Vijeće je jednoglasno (11 „za“) donijelo




ZAKLJUČAK 
o prijedlogu izmjene Odluke o izmjenama i dopuni Odluke o osnivanju mjesnih odbora
           
1. [bookmark: _Hlk125216571]Vijeće Gradske četvrti Brezovica je razmotrilo zaključke Vijeća Mjesnog odbora Dragonožec i Vijeća Mjesnog odbora Trpuci koja su predložila izmjenu granica između navedenih mjesnih odbora. Vijeća mjesnih odbora predložila su da granica bude određena zapadnom stranom javnog puta (k.č. 2944 k.o. Dragonožec).

    2. Vijeće je suglasno s prijedlogom izmjena granica između Mjesnog odbora Dragonožec i 
         Mjesnog odbora Trpuci.
        
    3. Ovaj se zaključak dostavlja Gradski ured za mjesnu samoupravu, civilnu zaštitu i 
         sigurnost.

Ad 3) Prijedlog Zaključka o prijedlogu utroška sredstava s pozicije ostali nespomenuti rashodi poslovanja 

Tomislav Cavrić obrazlaže prijedlog utroška sredstava te upoznaje vijećnike da na toj poziciji imaju 5.300,00 eura.
U raspravi sudjelovali: Marina Pucević, Vladimir Iviček.
Vijeće je jednoglasno (11 „za“) donijelo

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA


I. Vijeće Gradske četvrti  iz Razdjela Proračuna Grada Zagreba 005-00502, na poziciji 262-3299 "Ostali nespomenuti rashodi poslovanja" za 2023. raspolaže sa 5.300,00 eura.
	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. organizacija manifestacija u svrhu promocije Gradske četvrti         5000     eura
                                                             
2. protokolarne potrebe                                                                           200     eura

3. sredstva za čišćenje i uredski materijal                                               100    eura                                   

                                                                                       Ukupno:           5300 eura


        III. Daje se ovlaštenje predsjedniku Vijeća Gradske četvrti Brezovica, u sazivu Vijeća 2021.-2025., da u ime Vijeća tijekom godine iz Razdjela Proračuna Grada Zagreba 005-00502, na poziciji 262-3299 "Ostali nespomenuti rashodi poslovanja" za 2023. odobrava plaćanja do iznosa od  3000,00 €. 
 O potpisanim odobrenjima predsjednik Vijeća će izvijestiti Vijeće.


          IV. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 4) Prijedlog Zaključka o korištenju sredstava 

Tomislav Cavrić informira vijećnike kako se čuo s Nogometnih klubom Brezovica kako bi spojili nogometni turnir s Danima Brezovice. 
U raspravi sudjeluju: Vladimir Iviček, Marina Pucević, Zlatko Katulić, Zdravko Harmicar, Srećko Tatar.
Vijeće je jednoglasno (11 „za“) donijelo

ZAKLJUČAK 
o korištenju sredstava


1. Vijeće odobrava isplatu sredstava iz Razdjela Proračuna Grada Zagreba 005-00502, Pozicije 262-3299 "Ostali nespomenuti rashodi poslovanja" Gradske četvrti Brezovica, u iznosu od 5.000,00 eura, za uslugu najma šatora za sljedeće manifestacije: 

- “Dani Brezovice” (17.-18.6.2023.)
-  Ivanje u Kupinečkom Kraljevcu (24.-25.6.2023.)
- blagdan sv. Ane (26.-30.7.2023.)
- Dan pobjede i domovinske zahvalnosti i Dan hrvatskih branitelja u Ašpergerima (5.-6.8.2023.)
- blagdan Bezgrješnog Srca Marijina (17.6.2023.)
   
   
2. Ovaj će zaključak izvršiti Gradski ured za mjesnu samoupravu, civilnu zaštitu i sigurnost. 


Ad 5) Prijedlog zaključka o prijedlogu uspostave pješačkog prijelaza u ulici Kašinci
Tomislav Cavrić obrazlaže Prijedlog zaključka. 
S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

Z A K L J U Č A K
o prijedlogu uspostave pješačkog prijelaza u ulici Kašinci

1. Vijeće Gradske četvrti Brezovica razmotrilo je Zaključak Vijeća Mjesnog odbora Brezovica koji je donesen na 21. sjednici, 16. veljače 2023., a kojim je zatraženo obilježavanje pješačkog prijelaza u ulici Kašinci na križanju s ulicom Kašinci odvojak.

1. Vijeće Gradske četvrti Brezovica predlaže nadležnom gradskom uredu da razmotri traženje građana i Vijeća Mjesnog odbora Brezovica za uspostavom pješačkog prijelaza u ulici Kašinci na križanju s ulicom Kašinci odvojak u cilju povećavanja sigurnosti u prometu za pješake.

1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

Ad 6) Prijedlog zaključka o prijedlogu postave uzdignute plohe za smirivanje prometa Zadvorska ulica

Tomislav Cavrić obrazlaže Prijedlog zaključka. 
U raspravi sudjeluje Marina Pucević, Srećko Tatar.
 Tomislav Cavrić daje na glasovanje Prijedlog zaključka.
Vijeće je jednoglasno (10 „za“ i 1 „suzdržan“) donijelo

Z A K L J U Č A K
o prijedlogu postave uzdignute plohe za smirivanje prometa Zadvorska ulica

1. Vijeće Gradske četvrti Brezovica razmotrilo je Zaključak Vijeća Mjesnog odbora Brezovica koji je donesen na 21. sjednici, 16. veljače 2023., a kojim se odbilo sazivanje zbora građana po pitanju postave uzdignute plohe u Zadvorskoj ulici kod k.br. 51 i 59. Vijeće Mjesnog odbora Brezovica odbilo je prijedlog postave uzdignute plohe za smirivanje prometa na navedenoj lokaciji.

2. Vijeće Gradske četvrti Brezovica sukladno Zaključku Vijeća Mjesnog odbora Brezovica nije suglasno s postavom uzdignute plohe u Zadvorskoj ulici kod k.br. 51 i 59.

3. Vijeće Gradske četvrti Brezovica traži od Gradskog ureda za mjesnu samoupravu, civilnu zaštitu i sigurnost tumačenje i smjernice vezano uz zamolbu Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se od Vijeća Mjesnog odbora Brezovica i Vijeća Gradske četvrti Brezovica traži organizacija zbora građana.

4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 7) Prijedlog Zaključka o prijedlogu postave zvučnih traka za smirivanje prometa na Brezovičkoj cesti kod k.br. 86.

[bookmark: _Hlk130369812]Tomislav Cavrić obrazlaže Prijedlog zaključka. 
S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

Z A K L J U Č A K
o prijedlogu postave zvučnih traka za smirivanje prometa 
na Brezovičkoj cesti kod k.br. 86.

1. Vijeće Gradske četvrti Brezovica razmotrilo je Zaključak Vijeća Mjesnog odbora Brezovica koji je donesen na 21. sjednici, 16. veljače 2023., a kojim se odbilo sazivanje zbora građana po pitanju postave zvučnih traka za smirivanje prometa na Brezovičkoj cesti kod k.br. 86. Vijeće Mjesnog odbora Brezovica odbilo je prijedlog postave zvučnih traka za smirivanje prometa na navedenoj lokaciji.

2. Vijeće Gradske četvrti Brezovica sukladno Zaključku Vijeća Mjesnog odbora Brezovica nije suglasno s postavom zvučnih traka na Brezovičkoj cesti kod k.br. 86.

3. Vijeće Gradske četvrti Brezovica traži od Gradskog ureda za mjesnu samoupravu, civilnu zaštitu i sigurnost tumačenje i smjernice vezano uz zamolbu Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se od Vijeća Mjesnog odbora Brezovica i Vijeća Gradske četvrti Brezovica traži organizacija zbora građana.

4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 8) Prijedlog zaključka o Prijedlogu odluke o raspisivanju javnog natječaja za zakup  poljoprivrednog zemljišta u vlasništvu Republike Hrvatske na području Grada Zagreba

Tomislav Cavrić obrazlaže Prijedlog zaključka. 
U raspravi sudjeluju: Vladimir Iviček i Tomislav Cavrić.
Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

ZAKLJUČAK
o Prijedlogu odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba

1. Vijeće Gradske četvrti Brezovica raspravljalo je o Prijedlogu odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba.

2.  Vijeće Gradske četvrti Brezovica predlaže izmjenu Prijedloga odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba tako da se poljoprivredno zemljište previđenom za zakup na području katastarske općine Kupinečki Kraljevec daje u najam u roku na maksimalno pet godina s obzirom na prethodne prijedloge Vijeća Gradske četvrti Brezovica za izmjenom Prostornog plana Grada Zagreba kojim bi se navedeni prostor rezervirao za objekte javne/društvene namjene.

3. Ovaj će zaključak biti dostavljen Stručnoj službi Gradske uprave i Gradskom uredu za gospodarstvo, ekološku održivost i strategijsko planiranje.

Ad 9) Pitanja, prijedlozi i obavijesti
Tomislav Cavrić obavještava vijećnike da je danas bio na sastanku u Gradskom uredu obnovu, izgradnju, prostorno uređenje, graditeljstvo, komunalne poslove i promet vezano uz Program održavanja i Program građenja, te se svi novi ažurirani podaci nalaze u materijalima koje su vijećnici zaprimili. 
Tomislav Cavrić informira vijećnike o akciji u Lipničkoj cesti vezano uz nogostup, te ih obavještava da su se prikupile sve suglasnosti kako bi se akcija dala na javni natječaj. 
Tomislav Cavrić spominje i akciju u ulici Horvati – Rakov potok gdje se uskoro raspisuje javna nabava, te da kroz mjesec do dva kreće se uvođenje u posao ako bude sve uredu s javnom nabavom. 
Petar Vukelić informira vijećnika da se i za Trpučansku cestu uskoro raspisuje javna nabava za radove. 
Tomislav Cavrić napominje da se sastao i sa Antom Nevistićem vezano za Grančarku ulicu i za rekonstrukciju mosta Ulice Luje Naletilića koji se nalaze u Programu održavanja. 
Zlatko Katulić napominje kako bi bilo dobro da se razgovara s predsjednicima mjesnih odbora o njihovim prioritetima. 
Ivan Pucko postavlja pitanje o biciklističkim stazama u Brezovičkoj cesti. 
Tomislav Cavrić odgovara da je projektant zatražio raskid ugovora, te da je u tijeku priprema dokumentacije za novi postupak javne nabave za izradu idejnog projekta. 
Vladimir Iviček komentira kako je bio u Gradskoj upravi Grada Zagreba zbog problema obilježavanja pješačkog prijelaza u zoni Golobreške ulice kod k.br. 38, te da je tražio Ivana Bilušića iz Gradskog ureda za obnovu, izgradnju, prostorno uređenje, graditeljstvo, komunalne poslove i promet, ali kad nikada nije našao i nije mogao održati kratki sastanak. 
Tomislav Cavrić informira vijećnike kako je bio na sastanku u Gradskom uredu za mjesnu samoupravu, civilnu zaštitu i sigurnost vezano uz Dragonožečku situaciju s nogostupom jer su radovi stali i smatra da je nepotrebno ići u dodatne troškove nego da se napravi  Parcelacijski elaborat kako bi se isplatiti vlasnici parcela. 
Tomislav Cavrić spomenuo je kupnju kamera iz Plana komunalnih aktivnosti, ali prije toga je sastanak s zamjenikom gradonačelnika Lukom Korlaetom, da bi se išlo na kapitalu donaciju prema Ministarstvu unutarnjih poslova. 
Srećko Tatar kaže da se na razini Grada Zagreba treba potpisati ugovor s Ministarstvom unutarnjih poslova o kupnji kamera, te da se kamere podijele po svim Gradskim četvrtima. Također kaže da postoje dvije varijante, jedna je da Grad Zagreb kupi kamere i da se poklone MUP-u, a druga varijanta je ta da se ide na javnu nabavu gdje će se javiti samo jedan dobavljač koji ima prometne kamere. Isto tako postoji varijanta da Grad Zagreb donira novce MUP-u da  kupe kamere ali se ugovorom moraju vezati da će oni te novce potrošiti na  kupnju kamera, ali nastaje problem što Grad Zagreb ne može utjecati gdje će se postaviti te kamere. 
Petar Vukelić spominje Potočku ulicu gdje nam se javio gospodin Nikica Špoljar koji ima dijete s posebnim potrebama te moli da se napravi nogostup. 
Tomislav Cavrić preuzima riječ i objašnjava kako bi rješenje bilo da se ispred njegove kuće napravi autobusna stanica za njegovo dijete i da ostalu djecu koja se voze školskim busom. Sljedeći tjedan će biti očevid terena za postavu nove stanice. 
Zlatko Katulić postavlja pitanja ako se postavi nova autobusna stanica, da li je potreban nogostup na Potočkoj cesti. 
Marina Pucević odgovara da je potreban i dalje nogostup, te da se može staviti u Program gradnje za sljedeću godinu. 
Tomislav Cavrić obavještava vijećnike da će se na idućoj sjednici Vijeća Gradske četvrti Brezovica donositi izmjena Plana komunalnih aktivnosti Gradske četvrti Brezovica. 
Srećko Tatar pita kada će se rekonstruirati Grančarska ulica vrlo vjerojatno će doći do izmjene autobusne linije kroz Brebernički lug, moli da se uvede linija koja će ići kroz Trpuce i na Zadvorsku ulicu. 
Tomislav Cavrić odgovara da se linija 166 preusmjeri kroz Trpuce i Brebernicu, te na Kraljevec i kroz Brezovičku cestu skroz do Glavnog kolodvora. 
Ivica Mavračić informira vijećnike o uzgajivačima Zagrebačke Udruge jagodica da se vrlo vjerojatno Udruga ukida, te da je vrlo nezadovoljan tom odlukom Grada Zagreba jer kaže da je i sam sudjelovao u osnivanju udruge. 

          Dovršeno u 19,35 sati.
            Zapisnik izradila:
             Barbara Jalžabetić, bacc.ing.admin.chris.

   KLASA: 024-08/23-002/99
   URBROJ: 251-13-11-8/006-23-2
   Brezovica, 20. ožujka 2023.
                                                                                                           Predsjednik
                                                                                                    Vijeća Gradske četvrti
                                                                                                              Brezovica

[bookmark: _GoBack]                                                                                       Tomislav Cavrić, mag.ing.el.techn.inf.
